
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 841 


4 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός Αμοιβής Ομάδας Εργασίας για τη σύντα¬ 
ξη σχεδίου Προεδρικού Διατάγματος, το οποίο θα 


ενσωματώνει την Οδηγία 99/42/ΕΚ στο Ελληνικό δί¬ 
καιο. 1 

Έγκριση ωρών υπερωριακής απασχόλησης οδηγών 
αυτοκινήτων του Υπουργείου Υγείας και Πρόνοιας 
για το Β' εξάμηνο 2002. 2 

Αντικατάσταση Μελών Διοικητικού Συμβουλίου Οικο¬ 
δομικού Συνεταιρισμού Μονίμων Αξιωματικών Αε¬ 
ροπορίας. 3 

Καθορισμός Γραμματέων του Κεντρικού Αρχαιολογι¬ 
κού Συμβουλίου Κεντρικού Συμβουλίου Νεωτέρων 
Μνημείων και Τοπικών Συμβουλίων Μνημείων του 
Υπουργείου Πολιτισμού. 4 

Έγκριση μεταστέγασης του Ωδείου Σύγχρονη Άπο¬ 
ψη. 5 

Όροι και προϋποθέσεις συνεκμετάλλευσης υφισταμέ¬ 
νων ή νών υπεραστικών διανομαρχιακών γραμμών 
που συνδέουν πρωτεύουσα ή Δήμο Νομού με πρω¬ 
τεύουσα ή Δήμο άλλου Νομού. 6 

Ψήφιση του Οργανισμού Εσωτερικής Υπηρεσίας του 
Κέντρου Προσχολικής Αγωγής Δήμου Σκοτούσσας 
Ν. Σερρών. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Οικονόμου Αμαλία του Μι¬ 
χαήλ . 8 

Συγκρότηση Κλιμακίου Ελέγχου Αλιευτικών Προϊό¬ 
ντων σε εφαρμογή του Νόμου 2945/2001. 9 

Μεταφορά μιας (1) κενής Οργανικής θέσης Ειδικού 
Τεχνικού Εργαστηριακού Προσωπικού (ΕΤΕΠ) 
του Εθνικού & Καποδιστριακού Πανεπιστημίου 
Αθηνών. 10 


ΑΠΟΦΑΣΕΙ Σ 

Αριθ. 2/27261/0022 (1) 

Καθορισμός Αμοιβής Ομάδας Εργασίας για τη σύνταξη 
σχεδίου Προεδρικού Διατάγματος, το οποίο θα 
ενσωματώνει την Οδηγία 99/42/ΕΚ στο Ελληνικό δί¬ 
καιο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις των άρθρων 2, 7 και 10 του Ν. 2009/92, 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΈ.Κ. 18τ.Α'/1992), όπως 
τροποποιήθηκε και ισχύει. 

2) Τη διάταξη του άρθρου 14της οδηγίας 99/42/ΕΚτου 
Ευρωπαϊκού Κοινοβουλίου και του Συμβουλίου «για τη θέ¬ 
σπιση συστήματος αναγνώρισης των προσόντων σχετικά 
με τις επαγγελματικές δραστηριότητες που καλύπτονται 
από τις οδηγίες ελευθέρωσης, καθώς και μεταβατικών 
μέτρων και για τη συμπλήρωση μέτρων και για τη συμπλή¬ 
ρωση του γενικού συστήματος αναγνώρισης των διπλω¬ 
μάτων» (Ε.ΕΈ.201/31.7.1999σελ. 77). 

3) Τις διατάξεις της παρ.3 του άρθρου 22 του Ν. 2362/95 
«Περί Δημοσίου Λογιστικού, ελέγχου των δαπανών και άλ¬ 
λες διατάξεις» (ΦΈ.Κ. 247τ.Α'/1995). 

4) Τιςδιατάξειςτου Ν. 2470/97«Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις» (Φ.Ε.Κ.40 τ.Α'/1997) και ειδικότερα το 
άρθρο 19, «Περί αποζημιώσεως Συμβουλίου - Επιτρο¬ 
πών». 

5) Τις διατάξεις του άρθρου 40 του Ν. 849/78 «Περί πα¬ 
ροχής κινήτρων δια την ενίσχυσιν της περιφερειακής και 
οικονομικής ανάπτυξης της Χώρας» (ΦΈ.Κ. 232 
τ.Α'/1978) και του άρθρου 8 του Ν. 2129/93 «Αύξηση συ¬ 
ντάξεων και άλλες διατάξεις» (ΦΈ.Κ. 57τ.Α'/1993). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6) Την 1100383/1330/Α0006/31.10.2001 κοινή απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων των Υφυπουργών Οικονομικών» (Φ.Ε.Κ. 
1485τ.Β'/2001). 

7) Την 2/74260/0044/15.10.1999 Κ.Υ.Α. «Μεταβίβαση 
εξουσίας υπογραφής, σύμφωνα με το άρθρο 7 παράγρα¬ 
φος 1 του Ν. 1943/1991» (Φ.Ε.Κ. 1925τ.Β'/1999). 

8) Τις διατάξεις των άρθρων 16 και 22 του Ν. 1588/85 
(Φ.Ε.Κ. 137τ.Α'/1985) «Κυβέρνηση και κυβερνητικά όργα¬ 
να». 

9) Την απόφαση επί του θέματος 7α της με αριθμό 
26/14.11.2001 Συνεδρίασης του Δ.Σ. του Ο.Ε.Ε.Κ. 

10) Το 2/73022/0022/18.2.2002 έγγραφο του Γενικού 
Λογιστηρίου του Κράτους. 

11) Την ανάγκη επιτάχυνσης της διαδικασίας ενσωμά¬ 
τωσης λόγω αποστολής προειδοποιητικής επιστολής 
από την Ευρωπαϊκή Επιτροπή. 

12) Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη σε βάρος του προϋπο¬ 
λογισμού του Ο.Ε.Ε.Κ. για το οικονομικό έτος 2002 ύψους 
6.456,35 Ευρώ, για την οποία δαπάνη υπάρχει σχετική 
πρόβλεψη κάλυψής της (ΦΟΡΕΑΣ: 0260 ΚΑΕ: 0264). 

13) Την απόφαση επί του θέματος 5γ της, με αριθμό, 
6/28.2.2002, Συνεδρίασης του Δ.Σ. του Ο.Ε.Ε.Κ., αποφα¬ 
σίζουμε: 

1. Καθορίζουμε τη μηνιαία αμοιβή της Ομάδας Εργα¬ 
σίας με έργο τη σύνταξη σχεδίου Προεδρικού Διατάγμα¬ 
τος, το οποίο θα ενσωματώνει την Οδηγία 99/42/ΕΚ του 
Ευρωπαϊκού Κοινοβουλίου και του Συμβουλίου «για τη θέ¬ 
σπιση συστήματος αναγνώρισης των προσόντων σχετικά 
με τις επαγγελματικές δραστηριότητες που καλύπτονται 
από τις οδηγίες ελευθέρωσης, καθώς και μεταβατικών 
μέτρων και για τη συμπλήρωση του γενικού συστήματος 
αναγνώρισης των διπλωμάτων» στο Ελληνικό δίκαιο ως 
εξής: 

• 5 Μέλη χ 293,47 Ευρώ ανά μήνα ή 1.467.35 Ευρώ μη¬ 
νιαία 

• 1 Γραμματέας χ 146,74 Ευρώ μηνιαία 

2. Το συνολικό κόστοςτης Ομάδας Εργασίας ανέρχεται 
σε 6.456,35 Ευρώ. 

Η ανωτέρω δαπάνη θα βαρύνει τις πιστώσεις του Τα¬ 
κτικού Προϋπολογισμού του Ο.Ε.Ε.Κ. οικ. έτους 2002 υπό 
φορέα 0260 και Κ.Α.Ε. 0264. 

Τα μέλη της Ομάδας Εργασίας, ορίζονται με απόφαση 
του Δ.Σ. και Πράξη του Προέδρου του Ο.Ε.Ε.Κ. 

Το έργο της ομάδας θα ολοκληρωθεί μετά την υποβολή 
του σχεδίου Π.Δ. στο Δ.Σ. του Ο.Ε.Ε.Κ. 

ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΕΡΓΟΥ: 

Το έργο της Ομάδας Εργασίας θα διαρκέσει τέσσερις 
(4) μήνες από την κοινοποίηση στα μέλη της σχετικής 
πράξης συγκρότησής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 
Οι Γενικοί Γραμματείς 

Δημοσιονομικής Υπουργείου Εθνικής 

Πολιτικής Υπουργείου Παιδείας και 

Οικονομίας και Οικονομικών Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΥΠΛΗΣ 


Αριθ. 2/36370/0022 (2) 

Έγκριση ωρών υπερωριακής απασχόλησης οδηγών αυ¬ 
τοκινήτων του Υπουργείου Υγείας και Πρόνοιας για το 
Β' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 20.835 € περίπου, η οποία θα καλυφθεί 
από τις πιστώσεις του Προϋπολογισμού τρέχοντος οικο¬ 
νομικού έτους και ειδικότερα από το Φ. 110 και τους ΚΑΕ 
0511 10.271 € και 0512 10.564€. 

3. Την ανάγκη υπερωριακής απασχόλησης των οδηγών 
προκειμένου να καλύψουν τις μεγάλες ανάγκες αιμοδο¬ 
σίας σε όλη την Επικράτεια, (Νησιά, χερσαία Στρατόπεδα 
κ.λ.π.), τους ελέγχους κατά τους θερινούς μήνες στις πε¬ 
ριοχές που υπάρχουν εργοστάσια εμφιαλομένων νερών 
με διάρκεια οκτώ και δέκα ημερών παραμονής καθώς και 
τη μεταφορά ασθενών από τα Κεντρικά Νοσοκομεία στην 
Επαρχία καθ’ όληντην διάρκεια της εβδομάδας. 

4. Την 2/80345/0004/8.11.99 (ΦΕΚ 2040/19.11.99 τ.Β') 
Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του Ν. 1943/91». 

5. Τις διατάξεις του αρ. 40 του Ν. 849/78, όπως συμπλη¬ 
ρώθηκε με το αρ. 8 του Ν. 2129/93, αποφασίζουμε: 

Εγκρίνουμε την υπερωριακή απασχόληση δέκα πέντε 
(15) υπαλλήλων οι οποίοι υπηρετούν ως οδηγοί αυτοκινή¬ 
των στο Υπουργείο Υγείας και Πρόνοιας και θα απασχο¬ 
ληθούν μέχρι τριάντα (30) ώρες το μήνα ο καθένας, για 
απογευματινή εργασία και μέχρι είκοσι πέντε (25) ώρες το 
μήνα για εργασία Κυριακών και εξαιρέσιμων ημερών για 
το χρονικό διάστημα από 1.7.2002 έως 31.12.2002. 

Η υπερωριακή απασχόληση των παραπάνω υπαλλήλων 
κρίνεται απολύτως αναγκαία προκειμένου να καλύψουν 
τις μεγάλες ανάγκες αιμοδοσίας σε όλη την Επικράτεια, 
(Νησιά, χερσαία Στρατόπεδα κ.λπ), τους ελέγχους κατά 
τους θερινούς μήνες στις περιοχές που υπάρχουν εργο¬ 
στάσια εμφιαλομένων νερών με διάρκεια οκτώ και δέκα 
ημερών παραμονής καθώς και τη μεταφορά ασθενών από 
τα Κεντρικά Νοσοκομεία στην Επαρχία καθ’όληντη διάρ¬ 
κεια της εβδομάδας. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15 μ.μ. έως 19 μ.μ. και τις Κυριακές και 
εξαιρέσιμες ημέρες από 15 μ.μ. έως 20μ.μ. Στις ώρες κα¬ 
τά τις οποίες θα πραγματοποιείται η υπερωριακή απα¬ 
σχόληση θα υπάρχει παρέκκλιση αναλόγως με τις έκτα¬ 
κτες ανάγκες που θα προκύπτουν για τη μεταφορά αίμα¬ 
τος σε όλη την Επικράτεια. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
ορίζεται ο Προϊστάμενος του Τμήματος Διοικητικής Μέ¬ 
ριμνας και Αυτοκινήτων της Δ/νσης Προσωπικού του 
Υπουργείου Υγείας και Πρόνοιας. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2002 

Οι Γενικοί Γραμματείς 
Δημοσιονομικής Υπουργείου 

Πολιτικής Υπουργείου Υγείας και 

Οικονομίας και Οικονομικών Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. Φ.900/ΑΔ. 451668 (3) 

Αντικατάσταση Μελών Διοικητικού Συμβουλίου Οικοδο¬ 
μικού Συνεταιρισμού Μονίμων Αξιωματικών Αεροπο- 
ρίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη : 

α. Τις διατάξεις των παραγράφων 2 και 3 του άρθρου 12 
του ΝΔ505/70 (ΦΕΚΑ'91). 

β. Τη Φ.900/ΑΔ.451862/Σ.731/17.7.00/ΓΕΑ/Β3/1 Από¬ 
φαση του Υπουργού Εθνικής Άμυνας (ΦΕΚΒ'912). 

γ. Τη Φ.415/ΕΠ.476951/Σ.1115/25.4.2002/ΓΕΑ/Β4/2α 
Απόφαση του Υπουργού Εθνικής Άμυνας. 

δ. Την εισήγηση του Αρχηγού Γενικού Επιτελείου Αερο¬ 
πορίας. 

ε. Το γεγονός ότι με την απόφαση αυτή δενπροκαλείται 
οικονομική επιβάρυνση στον Κρατικό Προϋπολογισμό, 
αποφασίζουμε: 

1. Διορίζουμε στο Διοικητικό Συμβούλιο του Οικοδο¬ 
μικού Συνεταιρισμού Μονίμων Αξιωματικών Αεροπορίας: 

α. Ως τακτικά μέλη: 

(1) Τον Υποπτέραρχο (Ε) Αχιλλέα Σπυρόπουλο σε αντι¬ 
κατάσταση του Ανππτεράρχου (I) Ιωάννη Βολάνη, λόγω 
απόλυσης του τελευταίου. 

(2) Τον Σμήναρχο (I) Κωνσταντίνο Νιαβή σε αντικατά¬ 
σταση του Σμηνάρχου (I) Παναγιώτη Ραχιανιώτη, λόγω 
μετάθεσης του τελευταίου εκτός λεκανοπεδίου Αττικής. 

(3) Τον Σμήναρχο (ΤΑΕ) Κωνσταντίνο Κώστογλου σε 
αντικατάσταση του Σμηνάρχου (ΤΑΕ) Γεωργίου Ξυδώνα, 
λόγω παραίτησης του τελευταίου. 

(4) Τον Σμήναρχο (Ο) Ηλία Ριτσούδη σε αντικατάσταση 
του Ασμχου (Ο) Νικολάου Κατσαρίδη, λόγω παραίτησης 
του τελευταίου. 

β. Ως αναπληρωματικά μέλη: 

(1) Τον Αντισμήναρχο (ΤΑΕ) Νικόλαο Γουναρόπουλο σε 
αντικατάσταση του Σμηνάρχου (ΤΑΕ) Ηλία Μαρκομιχάλη, 
λόγω αποστρατείας του τελευταίου. 

(2) Τον Αντισμήναρχο (Ε) Ιωάννη Πανούση σε αντικατά¬ 
σταση του Αντισμηνάρχου (I) Γεωργίου Κέκελου, λόγω 
μετάθεσης του τελευταίου εκτός Λεκανοπεδίου Αττικής. 

2. Η θητεία των ως άνω διοριζομένων ορίζεται από την 
ημερομηνία δημοσίευσης της απόφασης αυτής και για το 
υπόλοιπο της θητείας του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2002 

ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. ΥΠΠΟ/ΔΙΟΙΚ/Α5/ΠΜΥ/37120 (4) 

Καθορισμός Γραμματέων του Κεντρικού Αρχαιολογικού 
Συμβουλίου Κεντρικού Συμβουλίου Νεωτέρων Μνη¬ 
μείων και Τοπικών Συμβουλίων Μνημείων του Υπουρ¬ 
γείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

α) Τ ων άρθρων 49,50 και 52 (παρ. 3 και 5) του Ν. 3028/02 
«Περί προστασίας των Αρχαιοτήτων και εν γένει της Πο¬ 
λιτιστικής Κληρονομιάς». 

β) Του Π.Δ. 941/77 για τον Οργανισμό του Υπουργείου 
Πολιτισμού. 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Ορίζουμε τις ιδιότητες των Γ ραμματέων του Κεντρικού 
Αρχαιολογικού Συμβουλίου, του Κεντρικού Συμβουλίου 
Νεωτέρων Μνημείων και των Τοπικών Συμβουλίων Μνη¬ 
μείων του Υπουργείου Πολιτισμού, σύμφωνα με τις δια¬ 
τάξεις των παρ. 3 και 5 του αρθρ. 52 του Ν. 3028/02 «Πε¬ 
ρί προστασίας των Αρχαιοτήτων και εν γένει της Πολιτι¬ 
στικής Κληρονομιάς» ως εξής: 

1. ΚΕΝΤΡΙΚΟ ΑΡΧΑΙΟΛΟΓΙΚΟ ΣΥΜΒΟΥΛΙΟ 

Δύο (2) υπάλληλοι, με ισάριθμους αναπληρωτές, προ¬ 
ερχόμενοι από τους κλάδους, ΠΕ2 Αρχαιολόγων του ΥΠ- 
ΠΟ. 

2. ΚΕΝΤΡΙΚΟ ΣΥΜΒΟΥΛΙΟ ΝΕΩΤΕΡΩΝ ΜΝΗΜΕΙΩΝ 

Τρεις (3) υπάλληλοι, με ισάριθμους αναπληρωτές, προ¬ 
ερχόμενοι από τους κλάδους ΠΕ, ΤΕ και ΔΕ του ΥΠΠΟ. 

3. ΤΟΠΙΚΑ ΣΥΜΒΟΥΛΙΑ ΜΝΗΜΕΙΩΝ 

Υπάλληλοι των κλάδων ΠΕΙ Διοικητικού, ΠΕ2 Αρχαιο¬ 
λόγων και ΔΕΙ Διοικητικού του ΥΠΠΟ αναπληρούμενοι 
από υπαλλήλους των ίδιων κλάδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 ιουλίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/36832 (5) 

Έγκριση μεταστέγασης του Ωδείου Σύγχρονη Άποψη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπου¬ 
ργείου Πολιτισμού και Επιστημών». 

3. Το Β.Δ/γμα 16/66 «περί ιδρύσεις ιδιωτικών μουσικών 
ιδρυμάτων». 

4. Τον ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γ εν. Γ ραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την αριθμ. ΥΠ.ΠΟ/ΚΑΤΕΧΝ/Δ/53387/23.11.1993 από¬ 
φασή μας «χορήγηση άδειας ίδρυσης και Λειτουργίας 
Ωδείων στον Ευθύμιο Μέρλο (ΦΕΚ909/τΒ/17.12.1993). 

7. Το από 30.6.1997 πρακτικό αυτοψίας της Επιτροπής 
Ελέγχου Κτιριακών Εγκαταστάσεων μουσικών εκπαιδευ¬ 
τηρίων. 

8. Την από 21.6.2002 αίτηση μετά συνημμένα δικαιολο- 
γητικάτου Ευθυμίου Μέρλου, αποφασίζουμε: 

Εγκρίνουμε τη μεταστέγαση του Ωδείου Σύγχρονη 
Άποψη, στο κτίριο, επί των οδών Αρισταίου 43 και Πυθέου 
64, στο Νέο Κόσμο. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

• Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ.οικ. Β 37835/2851 (6) 

Όροι και προϋποθέσεις συνεκμετάλλευσης υφισταμένων 
ή νέων υπεραστικών διανομαρχιακών γραμμών που 
συνδέουν πρωτεύουσα ή Δήμο νομού με πρωτεύουσα 
ή Δήμο άλλου νομού. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 6 του άρθρου 7 του 
Ν.2963/2001 (Α’268). 

2. Τις διατάξεις του άρθρου 29α του Ν. 1558/85 «Κυβέρ¬ 
νηση και κυβερνητικά όργανα», όπως σε αυτό προστέθη¬ 
κε το άρθρο 27 του Ν. 2801/92 και αντικαταστάθηκε με 
την παράγραφο 2α του άρθρου 1 του Ν. 2469/97. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Όροι και προϋποθέσεις - Διαδικασία 

Καθορίζουμε τους όρους, τις προϋποθέσεις και τη δια¬ 
δικασία συνεκμετάλλευσης των υφισταμένων και νέων 
υπεραστικών διανομαρχιακών γραμμών που συνδέουν 
πρωτεύουσα ή Δήμο νομού με πρωτεύουσα ή Δήμο άλ¬ 
λου νομού ως εξής: 

Α. ΥΦΙΣΤΑΜΕΝΕΣ ΔΙΑΝΟΜΑΡΧΙΑΚΕΣ ΓΡΑΜΜΕΣ 

1. Κάθε ΚΤΕΛ που επιθυμεί τη συμμετοχή του στην εκ¬ 
μετάλλευση υφιστάμενης υπεραστικής διανομαρχιακής 
γραμμής που το τέρμα της βρίσκεται στην πρωτεύουσα ή 
σε Δήμο του νομού δικαιοδοσίας του, η οποία διενεργεί- 
ται κατ’ αποκλειστικότητα από άλλο ΚΤΕΛ υποβάλλει σχε¬ 
τική αίτηση στον οικείο Γενικό Γραμματέα Περιφέρειας 
συνοδευόμενη απότεχνοοικονομική μελέτη, που συντάσ- 
σεται σύμφωνα με τα οριζόμενα στο άρθρο 2 της παρού¬ 
σας και στην οποία περιλαμβάνονται όλα τα απαραίτητα 
στοιχεία λειτουργίας της γραμμής και τα αιτούμενα πο¬ 
σοστά συμμετοχής στη συνεκμετάλλευση. 


2. Αν το ΚΤΕΛ που εκμεταλλεύεται τη γραμμή έχει έδρα 
νομό της ίδιας περιφέρειας, ο Γ ενικός Γ ραμματέας εντός 
προθεσμίας είκοσι ημερών από την υποβολή της αίτησης, 
ζητά από αυτό να υποβάλει μέσα σε αποκλειστική προθε¬ 
σμία δύο (2) μηνών τεκμηριωμένη πρόταση συνοδευόμε¬ 
νη από αντίστοιχη τεχνικοοικονομική μελέτη από την 
οποία θα προκύπτουν τα προτεινόμενα από αυτό ποσο¬ 
στά συμμετοχής στη συνεκμετάλλευση. 

Αν το ΚΤΕΛ καταθέσει τις προτάσεις του εμπρόθεσμα 
με απόφαση του Γ ενικού Γ ραμματέα Περιφέρειας καθο¬ 
ρίζονται τα ποσοστά συνεκμετάλλευσης της γραμμής 
από τα δύο ΚΤΕΛ, αφού ληφθούν υπόψη τα στοιχεία των 
υποβληθεισών από τα ΚΤΕΛ μελετών. 

Αν το ΚΤΕΛ δεν απαντήσει εμπρόθεσμα ή αρνηθεί τη 
συμμετοχή στη συνεκμετάλλευση του άλλου ΚΤΕΛ, ο Γε¬ 
νικός Γ ραμματέας με απόφασή του καθορίζει τα ποσοστά 
συνεκμετάλλευσης της γραμμής από τα δύο ΚΤΕΛ βασι¬ 
ζόμενος στα στοιχεία της υποβληθείσης από το αιτούν 
ΚΤΕΛτεχνικοοικονομικής μελέτης. 

3. Αν το ΚΤΕΛ που εκμεταλλεύεται τη γραμμή έχει έδρα 
νομό άλλης περιφέρειας, το σχετικό αίτημα περί συμμε¬ 
τοχής στην εκμετάλλευση της γραμμής μαζί με την τεχνι- 
κοοικονομική μελέτη κοινοποιείται από το Γενικό Γραμ¬ 
ματέα της Περιφέρειας στον οποίο υπεβλήθη, εντός προ¬ 
θεσμίας είκοσι (20) ημερών από την υποβολή του, στο 
Γ ενικό Γ ραμματέα της Περιφέρειας όπου υπάγεται το 
ΚΤΕΛ που εκμεταλλεύεται τη γραμμή και στο ΚΤΕΛ που 
εκμεταλλεύεται τη γραμμή για να υποβάλλει σε αποκλει¬ 
στική προθεσμία δύο (2) μηνών και στους δύο Γενικούς 
Γραμματείς τεκμηριωμένη πρόταση συνοδευόμενη από 
αντίστοιχη τεχνικοοικονομική μελέτη, από την οποία θα 
προκύπτουν τα προτεινόμενα από αυτό ποσοστά συμμε¬ 
τοχής στη συνεκμετάλλευση. Αν το ΚΤΕΛ καταθέσει τις 
προτάσεις του εμπρόθεσμα, με κοινή απόφαση των Γενι¬ 
κών Γραμματέων καθορίζονται τα ποσοστά συνεκμετάλ¬ 
λευσης των γραμμών από τα δύο ΚΤΕΛ, αφού ληφθούν 
υπόψη τα στοιχεία των υποβληθεισών από τα ΚΤΕΛ μελε¬ 
τών. 

Αν το ΚΤΕΛ δεν απαντήσει εμπρόθεσμα ή αρνηθεί τη 
συμμετοχή στη συνεκμετάλλευση του άλλου ΚΤΕΛ, οι Γε¬ 
νικοί Γ ραμματείς με κοινή απόφασήςτους, καθορίζουντα 
ποσοστά συνεκμετάλλευσης των δύο (2) ΚΤΕΛ βασιζόμε¬ 
νοι στα στοιχεία της υποβληθείσας από το ΚΤΕΛ τεχνικο- 
οικονομικής μελέτης. Σε περίπτωση διαφωνίας των Γενι¬ 
κών Γ ραμματέων των Περιφερειών τα ποσοστά καθορί¬ 
ζονται με απόφαση του Υπουργού Μεταφορών και 
Επικοινωνιών. 

4. Σε κάθε περίπτωση ο Γ ενικός Γ ραμματέας της Περι¬ 
φέρειας ζητά απάτην Πανελλήνια Ομοσπονδία Αυτοκινη¬ 
τιστών Υπεραστικών Συγκοινωνιών, Π.Ο.Α.Υ.Σ.) να εκ- 
φράσει μέσα σε προθεσμία ενός μηνός την γνώμη της, 
σύμφωνα με τα οριζόμενα στο εδάφιο δ της παραγράφου 
6 του άρθρου 7 του Ν. 2963/2001. Σε περίπτωση μη 
εμπρόθεσμου υποβολής της ως άνω γνώμης, η απόφαση 
εκδίδεται και χωρίς αυτή. 

5. Οι αποφάσεις που προβλέπονται στο άρθρο αυτό εκ- 
δίδονται μέσα σε προθεσμία ενός (1) μηνός από την ολο¬ 
κλήρωση των προβλεπομένων διαδικασιών. 

Β. ΝΕΕΣ ΥΠΕΡΑΣΤΙΚΕΣ ΔΙΑΝΟΜΑΡΧΙΑΚΕΣ ΓΡΑΜΜΕΣ 

Για τη συμμετοχή ΚΤΕΛ στην εκμετάλλευση διανομαρ- 
χιακής γραμμής που καθιερώνεται για πρώτη φορά ακο¬ 
λουθείται η διαδικασία που ορίζει η παράγραφος 6 του 
άρθρου 7 του Ν. 2963/2001. Γ ια το περιεχόμενο της τε- 

χνοοικονομικής μελέτης και για τον καθορισμό του ποσο¬ 
στού συμμετοχής, στην εκμετάλλευση, του κάθε ΚΤΕΛ 
εφαρμόζονται οι διατάξεις του άρθρου 2 της απόφασης 
αυτής. 

Άρθρο 2 

Τεχνικοοικονομική μελέτη 

1. Η τεχνικοοικονομική μελέτη η οποία απαιτείται σύμ¬ 
φωνα με την παράγραφο 6 του άρθρου 7 του Ν. 
2963/2001 προκειμένου να καθιερωθεί η εκμετάλλευση 
ή συνεκμετάλλευση μίας νέας ή μίας υφιστάμενης δια- 
νομαρχιακής γραμμής αποτελείται από δύο μέρη. Το 
πρώτο μέρος περιλαμβάνει τα στοιχεία λειτουργίας της 
υπό μελέτη διανομαρχιακής γραμμής ενώ το δεύτερο τα 
κριτήρια με τα οποία θα γίνει η κατανομή του έργου της 
γραμμής αυτής μεταξύ των δύο ενδιαφερομένων ΚΤΕΛ. 

2. Το πρώτο μέρος της μελέτης το οποίο ονομάζεται 
«περιγραφή διανομαρχιακής γραμμής» περιλαμβάνει τις 
εξής υποενότητες: 

2.1. Ανάλυση της υφισταμένης κατάστασης δημοσίων 
συγκοινωνιών με όλα τα εναλλακτικά μέσα μεταφοράς 
μεταξύ των δύο Νομών. Εξέταση των απευθείας συνδέ¬ 
σεων καθώς και των συνδέσεων με ανταπόκριση δρομο¬ 
λογίων δύο ή περισσότερων γραμμών. 

2.2. Εξέλιξη του δείκτη ιδιοκτησίας των Ιδιωτικής Χρή¬ 
σης αυτοκινήτων. 

2.3. Στοιχεία πληθυσμού του κάθε νομού σύμφωνα με 
την απογραφή του 2001. Εξέλιξη πλήθους επισκεπτών 
κατά την τελευταία τριετία. 

2.4. Στοιχεία δρομολογίων που ισχύουν και στοιχεία επι¬ 
βατικής κίνησης, αν πρόκειται για υφιστάμενη γραμμή 

2.5. Εκτίμηση επιβατικής κίνησης για τα επόμενα τρία 
χρόνια στην υπό μελέτη γραμμή, σύμφωνα μετά στοιχεία 
των προηγούμενων εδαφίων αυτής της παραγράφου 

2.6. Προτεινόμενα χαρακτηριστικά της υπό μελέτη 
γραμμής σύμφωνα με την εκτιμώμενη επιβατική κίνηση. 
Αφετηρία, στάσεις, τέρμα. Αριθμός δρομολογίων ανά 
χρονική περίοδο. 

2.7. Αναγκαίος στόλος για την εξυπηρέτηση της προ- 
τεινόμενης γραμμής. 

3. Το δεύτερο μέρος της μελέτης το οποίο ονομάζεται 
«κατανομή μεταφορικού έργου της διανομαρχιακής γραμ¬ 
μής» υπολογίζει την κατανομή των δρομολογίων στα δύο 
ενδιαφερόμενο ΚΤΕΛ με βάση τρεις παραμέτρους: το σύ¬ 
νολο των ετήσιων πλασματικών χιλιομέτρων, το σύνολο των 
οχημάτων του και τα ακαθάριστα μερίσματα των μετόχων 
ΚΤΕΛ. Τα στοιχεία αυτά αφορούντηντελευταίατριετία πριν 
την υποβολή της αίτησης και λαμβάνονται απάτην οικεία Δι¬ 
εύθυνση Μεταφορών & Επικοινωνιών, εφόσον τηρούνται 
σε αυτήν. Σε αντίθετη περίπτωση τα στοιχεία αναζητούνται 
και παρέχονται υποχρεωτικά από το οικείο ΚΤΕΛ. 

3.1 Για όλες τις γραμμές, εκτός από τις διανομαρχιακές 
που τυχόν υπάρχουν μεταξύ των Νομών των δύο ΚΤΕΛ, 
υπολογίζονται τα απασχολούμενα λεωφορεία του κάθε 
ΚΤΕΛ. Ο αριθμός αυτός είναι ίσος με τον ακέραιο αριθμό 
που προκύπτει από τη διαίρεση των ετήσιων πλασματικών 
χιλιομέτρων των γραμμών αυτών δια ογδόντα χιλιάδες 
(80.000), αριθμό ο οποίος αντιστοιχεί στην επιθυμητή εκ¬ 
μετάλλευση υπεραστικού λεωφορείου. Από την αφαίρε¬ 
ση του αριθμού των απασχολούμενων λεωφορείων από 
το σύνολο του στόλου κάθε ΚΤΕΛ, προκύπτει ο αριθμός 
των λεωφορείων που είναι διαθέσιμα για τη λειτουργία 
της υπό μελέτης γραμμής. 


3.2. Για κάθε ένα από τα δύο ΚΤΕΛ υπολογίζεται ο δεί¬ 
κτης διαθεσιμότητας στόλου «σ» ο οποίος ισούται με τον 
αριθμό των διαθεσίμων λεωφορείων της προηγούμενης 
παραγράφου, επί το πηλίκο το οποίο έχει αριθμητή το 
μέσο όρο των ετησίων μερισμάτωντων δύο ΚΤΕΛ και πα¬ 
ρονομαστή το ετήσιο μέρισμα του ΚΤΕΛ. Οι αριθμοί αυ¬ 
τοί στρογγυλοποιούνται στον πλησιέστερο ακέραιο. 

3.3. Το ποσοστό συμμετοχής του κάθε ΚΤΕΛ στη συ¬ 
νεκμετάλλευση της γραμμής «π» προκύπτει από τη διαί¬ 
ρεση του συντελεστή «σ»του ΚΤΕΛ αυτού με το άθροισμα 
των «σ» των δύο ΚΤΕΛ, 

3.4. Σε κάθε περίπτωση το ποσοστό της συμμετοχής του 
ΚΤΕΛ που αιτείται τη συμμετοχή στην εκμετάλλευση υφι¬ 
στάμενης διανομαρχιακής δεν μπορεί να υπερβαίνει το 45%. 

Άρθρο 3 

Εξυπηρέτηση Γραμμών 

1. Κάθε ΚΤΕΛ που συμμετέχει στην εκμετάλλευση υφι¬ 
στάμενης ή νέας διανομαρχιακής γραμμής διενεργεί με 
τα λεωφορεία του τα δρομολόγια που του αναλογούν 
σύμφωνα με τα ποσοστά που καθορίζει η απόφασή του ή 
των Γ.Γ.Π. ήτου Υπουργού Μεταφορών και Επικοινωνιών. 

2. Τα δύο ΚΤΕΛ, δύνανται, για την προσφορότερη εκμε¬ 
τάλλευση της διανομαρχιακής γραμμής να καταρτίζουν 
συμφωνίες μεταξύ τους οικονομικής φύσεως ή μη (π.χ. 
κοινά εισιτήρια, πρακτορεία κ.λ.π.) και να καθορίζουν κά¬ 
θε σχετικό θέμα με τη λειτουργία της γραμμής, προς όφε¬ 
λος του διακινούμενου επιβατικού κοινού και των επιχει- 
ρήσεώντους. 

3. Η εξυπηρέτηση της γραμμής διενεργείται με κοινά 
δρομολόγια προκειμένου περί ομόρων νομών και με τα¬ 
χέα ή υπερταχέα για μη όμορους νομούς σύμφωνα με τις 
διατάξειςτου άρθρου 9του Ν. 2963/2001. 

4.0 αριθμός των δρομολογίων κάθε γραμμής, που τελεί 
υπό κοινή εκμετάλλευση, καθορίζεται με κοινή απόφαση 
των οικείων Νομαρχών σύμφωνα με τις διατάξεις του άρ¬ 
θρου 8 του ίδιου νόμου, ο οποίος είναι ανάλογος, για κάθε 
ΚΤΕΛ, με τα ποσοστά συνεκμετάλλευσης όπως αυτά 
έχουν καθορισθεί σύμφωνα με την παρούσα. Σε κάθε πε¬ 
ρίπτωση η κοινή απόφαση των οικείων Νομαρχών εκδίδε- 
ται μέσα σε προθεσμία ενός (1) μηνάς απάτην έκδοση της 
οικείας απόφασης για συνεκμετάλλευση των γραμμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 28 Ιουνίου 2002 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. 14222 (7) 

Ψήφιση του Οργανισμού Εσωτερικής Υπηρεσίας του Κέ¬ 
ντρου Προσχολικής Αγωγής Δήμου Σκοτούσσας Ν. 
Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26 του Π.Δ/τος 410/1995 όπως τροπο¬ 
ποιήθηκε με τις διατάξειςτου άρθρου 9 του Ν.2503/1997 
και αντικαταστάθηκε με το άρθρο 12 του Ν. 2880/2001 
(ΦΕΚ9/Α72001). 

β) Του άρθρου 12του Ν.1188/1981 «περί κυρώσεωςτου 
κώδικα καταστάσεως προσωπικού ΟΤΑ» όπως αντικατα- 
στάθηκε μετηνπαρ.δτου άρθρου 8του Ν.2307/95 καθώς 
καιτηςπαρ. 58 του άρθρου 8 του Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την 5631/26.7.2000 (ΦΕΚ1339/Β/2000) απόφασή μας 
περί μεταβιβάσεως εξουσίας υπογραφής «Με εντολή Γε¬ 
νικού Γ ραμματέα Περιφέρειας». 

3. Την 6/2002 απόφαση του Διοικητικού Συμβουλίου του 
Κέντρου Προσχολικής Αγωγής Δήμου Σκοτούσσας, περί 
καταρτίσεως και ψηφίσεωςτου Οργανισμού Εσωτερικής 
Υπηρεσίας του Κέντρου. 

4. Την 52/2002 απόφαση του Δημοτικού Συμβουλίου 
Σκοτούσσας με την οποία γνωμοδοτεί θετικά στην κατάρ¬ 
τιση του προαναφερόμενου Ο.Ε.Υ. 

5. Την από 11.6.2002 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 10/8/11.6.2002 πρακτικό του, απο¬ 
φασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Κέντρου Προσχολικής Αγωγής Δήμου 
Σκοτούσσας, που καταρτίστηκε με την αριθ. 6/2002 από¬ 
φαση του Διοικητικού του Συμβουλίου, σύμφωνα με τις οι¬ 
κείες διατάξεις ως εξής: 

ΑΡΘΡΟ Ιο 

Οι υπηρεσίες του Κέντρου Προσχολικής Αγωγής Δή¬ 
μου Σκοτούσσας λειτουργούν σε επίπεδο Διεύθυνσης 
σύμφωνα με την αριθ. 19666/21-11-2002 συστατική πρά¬ 
ξη προσαρμογής του, που δημοσιεύθηκε στο ΦΕΚ 1628/ 
6.12.2001 τ. Β'.) 

Η Διεύθυνση του «Κέντρου Προσχολικής Αγωγής Δή¬ 
μου Σκοτούσσης» αποτελείται από: 

1. Αυτοτελές Γ ραφείο Προσχολικής Αγωγής Δ.Δ. Σκο¬ 
τούσσης 

2. Αυτοτελές Γραφείο Προσχολικής Αγωγής Δ.Δ. Αμ¬ 
μουδιάς 

3. Αυτοτελές Γ ραφείο Προσχολικής Αγωγής Δ.Δ. Μελε- 
νικιτσίου 

4. Αυτοτελές Γραφείο Προσχολικής Αγωγής Δ.Δ. Πα¬ 
λαιοκάστρου 

5. Αυτοτελές Γ ραφείο Διοικητικού-Οικονομικού 

ΑΡΘΡΟ 2ο 

Αρμοδιότητες Διεύθυνσης και Αυτοτελών Γ ραφείων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία του σύμφωνα με τον ισχύοντα 
κανονισμό. 

Β) Τα Γ ραφεία Προσχολικής Αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα νήπια σε συνεργασία με το προσωπικό του Κέντρου 
Προσχολικής Αγωγής. 

Γ) Το Αυτοτελές Γ ραφείο Διοικητικού-Οικονομικού επι¬ 
μελείται τις παντός είδους διοικητικές και οικονομικές ερ¬ 
γασίες του Κέντρου Προσχολικής Αγωγής. 


ΑΡΘΡΟ 3ο 

Το προσωπικό του Κέντρου Προσχολικής Αγωγής Δή¬ 
μου Σερρών υπάγεται στις διατάξεις του Α 'και Γ μέρους 
του Ν. 1188/1981 «Περί κυρώσεως του κώδικα περί κατα¬ 
στάσεως προσωπικού Ο.Τ.Α.». 

Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις Πανεπιστημιακής Εκπαίδευσης (ΠΕ). 

2. Θέσεις Τεχνολογικής Εκπαίδευσης (ΤΕ). 

3. Θέσεις Δευτεροβάθμιας Εκπαίδευσης (ΔΕ). 

4. Θέσεις Υποχρεωτικής Εκπαίδευσης (ΥΕ). 

ΑΡΘΡΟ 4ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
ΚΑΙ ΔΙΑΒΑΘΜΙΣΕΙ ΘΕΣΕΩΝ 

Η οργανική σύνθεση των θέσεων του προσωπικού του 
Κέντρου Προσχολικής Αγωγής, κατά κατηγορία και κλά¬ 
δο, σύμφωνα με τα Π.Δ. 37α /1987, 22/1990 και 50/2001 
καθώς και η διαβάθμιση θέσεων, διακρίνονται ως κατωτέ¬ 
ρω: 

Α'ΤΑΚΤΙΚΟ ΠΡΟΣΩΠΙΚΟ 
Κατηγορία Π.Ε. 

1. Κλάδος Π.Ε. 1 Δ/κού και Οικονομικού, 
α) Μία (1) θέση, με βαθμούς Δ'-Α'. 

Κατηγορία Τ.Ε. 

1. Κλάδος Τ.Ε. 9 Βρεφονηπιοκόμων: 

α) Οκτώ (8) θέσεις βρεφονηπιοκόμων, με βαθμούς Δ'-Α' 

2. Κλάδος Τ.Ε. Διοικητικού Λογιστικού 
α) Μία θέση (1) με βαθμούς Δ'- Α'. 

3. Κλάδος Τ.Ε. Πληροφορικής: 

α) Μία (1) θέση με βαθμούς Δ'- Α'. 

Κατηγορία Δ. Ε. 

1. Κλάδος Δ.Ε.8 Βοηθών Βρεφοκόμων Παιδοκόμων: 
α)Τέσσερις (4) θέσεις (απόφοιτοι Δημοσίων Ι.Ε.Κ.) με 

βαθμούς Δ'- Α'. 

2. Κλάδος Δ.Ε. Οδηγών: 

α) Μια (1) θέση με βαθμούς Δ'- Α'. 

4. Κλάδος Δ.Ε. 32 Μαγείρων: 

α) Τέσσερις (4) θέσεις με βαθμούς Δ'- Α'. 

Κατηγορία Υ.Ε. 

2. Κλάδος Υ.Ε. 16 Προσωπικού Καθαριότητας: 
α) Τέσσερις (4) θέσεις με βαθμούς Ε'- Β'. 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ 

1. Κλάδος Τ.Ε. Νηπιαγωγών (Προσωρινός): 
α) Τρεις (3) θέσεις με βαθμούς Δ'-Α'). 

2. Κλάδος Τ.Ε. Βρεφονηπιοκομίας: 
α) Τρεις (3) θέσεις με βαθμούς Δ'- Α'. 

4. Κλάδος Π.Ε. Εκπαιδευτικών Λειτουργών ειδικότητας 
Πτυχιούχου Νηπιοβρεφοκομίας: 

α) Μία (1) θέση με βαθμούς Δ'- Α'. 

5. Κλάδος Υ.Ε. 14 Βοηθητικό Προσωπικό Μαγείρων: 
α) Δύο (2) θέσεις με βαθμούς Ε'- Β'. 

(Οι θέσεις ΔΕ 32 Μαγείρων δεν θα καλυφθούν εάν 
προηγουμένως δεν κενωθούν οι θέσειςτου κλάδου ΥΕ 14 
βοηθητικό προσωπικό μαγειρείου με οποιονδήποτε λό- 
γο) 

Γ’ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ 

Συνιστώνται πέντε (5) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97 άρθρο 18παρ.12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

Οι θέσειςτου κλάδου ΤΕ Νηπιαγωγών (προσωρινός) με- 
τατρέπονται μόλις κενωθούν με οποιονδήποτε τρόπο σε 
θέσεις κλάδου ΤΕ9 Βρεφονηπιοκόμων σύμφωνα με τις 
διατάξεις του άρθρου 35 του Ν. 2646/1998. 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην Κ.Π.Σ. και Κ.Β.Σ. δύνα- 
ται να ενταχθούν στο κλάδο Τ.Ε. Νηπιαγωγών (προσω¬ 
ρινός). 

Άρθρο 5ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά οποίο θα υπηρετούν στο Ν.Π. 
υπάλληλοι των Π.Ε. Εκπαιδευτικών Λειτουργών ειδικότη¬ 
τας Πτυχίου Νηπιοβρεφοκομίας, Τ.Ε. Νηπιαγωγών (προ¬ 
σωρινός), Τ.Ε. Βρεφονηπιοκομίας ως Προϊστάμενοι της 
Διεύθυνσης Κέντρου Προσχολικής Αγωγής καθώς και 
των Αυτοτελών Γραφείων Προσχολικής Αγωγής επιλέγο¬ 
νται από τους κλάδους ΠΕ εκπαιδευτικών λειτουργών ει¬ 
δικότητας πτυχίου Νηπιοβρεφοκομίας, ΤΕ Νηπιαγωγών 
(προσωρινός), ΤΕ βρεφονηπιοκομίας, ΤΕ 9 Βρεφονηπιο¬ 
κομίας όπως ορίζει ο νόμος. 

Μετά την κατάργηση των προσωποπαγών θέσεωνπροϊ- 
στάμενοι κρίνονται κατ' αποκλειστικότητα υπάλληλοι Τ.Ε. 
9 Βρεφονηπιοκομίας. 

Προϊστάμενος του Αυτοτελές Γραφείου Διοικητικού- 
Οικονομικού επιλέγεται εκ των υπηρετούντων υπαλλή¬ 
λων του κλάδου ΠΕ Διοικητικού - Οικονομικού και όταν 
δεν υπηρετούν υπάλληλοι του κλάδου αυτού, υπάλληλοι 
έκτου κλάδου Τ.Ε. 17Διοικητικού-Λογιστικού και ΔΕΙ Δι- 
οικητικού-Λογιστικού. 

Άρθρο 6ο 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης εφαρμόζονται οι εκάστοτε 
ισχύουσες Νομοθετικές διατάξεις περί καταστάσεως 
προσωπικού Ο.Τ.Α. σε συνδυασμό με τις διατάξεις του 
υπαλληλικού κώδικα και την εργατική νομοθεσία. 

Άρθρο 7ο 

Τα καθήκοντα και οι αρμοδιότητες του προσωπικού κα¬ 
θορίζονται με την αριθ. 6/2002 απόφαση του Διοικητικού 
Συμβουλίου του Ν.Π. «Κέντρου Προσχολικής Αγωγής Δή¬ 
μου Σκοτούσσας». Κάθε άλλη λεπτομέρεια που αφορά 
στα καθήκοντα του προσωπικού και στη λειτουργία των 
επί μέρους υπηρεσιών του και δεν αναφέρονται αναλυτι¬ 
κά στην ανωτέρω απόφαση, ρυθμίζονται από τον κανονι¬ 
σμό λειτουργίας του νομικού προσώπου. 


Άρθρο 8ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις των Π.Δ. 37Α/87, 22/90 και 50/2001. 

Άρθρο 9ο 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρό¬ 
ντος. 

Άρθρο 10ο 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις Ο.Ε.Υ. που έχουν υπο¬ 
χρεωτικά δημιουργηθεί γι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 21 Ιουνίου 2002 
Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Σ. ΑΓΓΕΛΙΔΟΥ - ΤΑΣΙΚΑ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Οικονόμου Αμαλία του Μιχαήλ. 

Η ΝΟΜΑΡΧΗΣ ΑΘΗΝΩΝ 

Με την 2411/14.6.02 απόφαση της Νομάρχου Αθηνών 
χορηγήθηκε στην Οικονόμου Αμαλία του Μιχαήλ άδεια 
ασκήσεως επαγγέλματος Κοινωνικού Λειτουργού. 

Η Νομάρχης 
ΕΛΕΝΗ ΜΠΕΣΜΠΕΑ 

-♦- 

Αριθ. 2271 (9) 

Συγκρότηση Κλιμακίου Ελέγχου Αλιευτικών Προϊόντων 
σε εφαρμογή του Νόμου 2945/2001. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τα άρθρα 47, 48 και 49 του Ν. 2538/97 «περί τροπο¬ 
ποίησης της κείμενης νομοθεσίας για τα γεωργικά και 
κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις», όπως τροποποιήθη¬ 
καν με την παράγραφο 17του άρθρου 3του Ν. 2732/1999 
«περί διεπαγγελατικών Οργανώσεων και ρυθμίσεως θε¬ 
μάτων αρμοδιότηταςτου Υπουργείου Γεωργίας» που στη 
συνέχεια αντικαταστάθηκε με την παράγραφο 40 του άρ¬ 
θρου 22 του Ν. 2945/2001 «περί Εθνικού συστήματος 
προστασίας της αγροτικής δραστηριότητας και άλλων 
ρυθμιστικών θεμάτων αρμοδιότητας του Υπουργείου Γε¬ 
ωργίας». 

2. Την υπ’ αριθμ. 164268/29.1.02 Απόφαση Υπουργού 
Γεωργίας για τον καθορισμό αρμοδιοτήτων και τρόπου 
λειτουργίας τον Κλιμακίων Ελέγχου Αλιευτικών προϊό¬ 
ντων, αποφασίζουμε: 

Συγκροτούμε «Κλιμάκιο Ελέγχου Αλιευτικών Προϊό¬ 
ντων» με τα εξής μέλη: 

1. ΚΟΥΤΣΟΥΜΠΟΥ ΑΙΚΑΤΕΡΙΝΗ, Υπάλληλο του Γρα¬ 
φείου Γεωργικής Ανάπτυξης Ευπαλίου, του κλάδου ΤΕ 
Ιχθυολόγων, με αναπληρωματικό μέλος την ΧΡΥΣΑΦΗ 
ΕΥΡΩΠΗ, Υπάλληλο της Δ/νσης Γεωργίας & Κτην/φίας 
της Ν.Α. Φωκίδας, του κλάδου ΤΕ Ιχθυολόγων. 

2. ΣΑΒΒΑ ΑΝΔΡΕΑ, Δ/ντή Κτηνιατρικής Υπηρεσίας Ν.Α. 
Φωκίδας, με αναπληρωματικό μέλος την ΓΑΙΣΕΜΗ ΣΑΡ- 
ΤΖΕΤΑΚΗ - ΣΑΒΒΑ, Κτηνίατρο, Υπάλληλο της Ν.Α. Φωκί¬ 
δας. 

3. ΚΑΤΣΙΚΟΥΛΗ ΚΩΝ/ΝΟ, Υπάλληλο της Υπηρεσίας 
Εμπορίου Ν.Α. Φωκίδας, του κλάδου ΔΕ/ΔΛ με αναπλη- 
ροματικό μέλος την ΤΣΑΠΛΑΡΗ ΙΩΑΝΝΑ, Υπάλληλο της 
Υπηρεσίας Εμπορίου Ν.Α. Φωκίδας του κλάδου ΔΕ/ΔΛ. 

Υπεύθυνος Συντονιστής του Κλιμακίου Ελέγχου Αλιευτι¬ 
κών Προϊόντων ορίζεται η ΚΟΥΤΣΟΥΜΠΟΥ ΑΙΚΑΤΕΡΙΝΗ 
με αναπληρωματικό μέλος την ΧΡΥΣΑΦΗ ΕΥΡΩΠΗ, Ιχθυο¬ 
λόγοι, αρμοδίας για θέματα αλιείας της Ν.Α. Φωκίδας. 

Έργο του παραπάνω Κλιμακίου είναι ο έλεγχος της τή¬ 
ρησης της ορθής εφαρμογής του συνόλου της Κοινοτι¬ 
κής και Εθνικής Νομοθεσίας που αφορά την εμπορία των 
νωπών αλιευτικών προϊόντων (ανεξάρτητα από την προέ¬ 
λευσή τους) που προορίζονται για κατανάλωση, πριν 
ή/και κατά την πρώτη πώληση αυτών, στους χώρους πρώ¬ 
της πώλησης (Ιχθυόσκαλα), σε λιμένες εκφόρτωσης, στα 
σημεία εισόδου της χώρας και σε χώρους συντήρησης ή 
αποθήκευσης αυτών. 

Λεπτομερέστερα ο καθορισμός αρμοδιοτήτων και ο 
τρόπος λειτουργίας του Κλιμακίου Ελέγχου Αλιευτικών 
προϊόντων αναφέρεται στην υπ’ αριθμ. 164268/29.1.02 
Απόφαση Υπουργού Γ εωργίας η οποία δημοσιεύθηκε στο 
ΦΕΚμε αριθμό 108/τ.Β'/31.1.02. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 29 Μάίου 2002 
Ο Νομάρχης 
ΑΠ. ΚΑΡΑΧΑΛΙΟΣ 

-♦- 

Αριθ. 18174/3875 (10) 

Μεταφορά μιας (1) κενής Οργανικής θέσης Ειδικού Τε¬ 
χνικού Εργαστηριακού Προσωπικού (ΕΤΕΠ) του Εθνι¬ 
κού & Καποδιστριακού Πανεπιστημίου Αθηνών. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Πράξη (4004) 

Έχοντας υπόψη: 

α) Τις διατάξεις του Ν. 1268/82 και του Ν. 2083/92. 

β) Τις διατάξεις του Ν. 2817/2000 άρθρ. Μπαρ. 5α και 
τις λοιπές σχετικές διατάξεις. 

γ) Το Β2/2637/12.7.2001 έγγραφο του Υπουργείου Παι¬ 
δείας. 

δ)Την από 27.12.2001 απόφαση του Πρυτανικού Συμ¬ 
βουλίου, αποφασίζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), ΠΈ. 
κατηγορίας, από τις υφιστάμενες κενές οργανικές θέσεις 
του Ιδρύματος μας στο Τμήμα Μουσικών Σπουδών, για 
την προκήρυξη μιας κενής οργανικής θέσης Ε.Τ.Ε.Π. στο 
εν λόγω Τμήμα. 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Ιουνίου 2002 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




